בששי בשבת, שנים-עשר יום לחודש תשרי שנת חמשת אלפים ושבע מאות ושמונים לבריאת עולם, המקביל לתאריך האחד-עשר בחודש אוקטובר, שנת אלפיים ותשע-עשרה בלוח השנה האזרחי, למנין שאנו מונים כאן, בלוס אנג'לס אשר במדינת קליפורניה, בנוכחות בני משפחה וחברים, בנות הזוג האהובות \_\_\_\_\_\_\_\_\_\_ ו \_\_\_\_\_\_\_\_\_\_ מאשרות את כוונתנו לספק זו לזו את ההגנות ואת הזכויות של איחוד מקודש זה. אנו מתחייבות האחת בפני השנייה להיות חברות אוהבות ושותפות שוות-ערך בנישואין, לדבר ולהקשיב, לתת אמון, להעריך ולעודד זו את זו, ולהעניק זו לזו השראה. מי ייתן ואהבתנו תעניק לנו את הכוח להיות עצמנו ובה בעת להוקיר את היופי הקיים בהבדלים בינינו. אנו מבטיחות להיות שותפות זו לחלומותיה של זו, ובה בעת לא לשכוח את חלומותינו האישיים. אנו מבטיחות לאמץ אל ליבנו את ההבדלים בינינו ולהתגבר ביחד על מכשולים שייקרו בדרכנו בטוב-לב, בפשרה, בכבוד ובהומור. בעת שנחלוק יחד את חוויות החיים, אנו נשבעות לטפח בינינו אינטימיות שתאפשר לנו להביע את מחשבותינו ורגשותינו הכמוסים ביותר; להיות רגישות האחת לצרכי השנייה. אנו נשבעות לחגוג את שמחות החיים בתשוקה ולהתגבר על רגעי הקושי בחן. נזין זו את זו רגשית, רוחנית ואינטלקטואלית, ונהיה תמיד מודעות למעלות ולחוזקות הקיימות בשתינו. אנו נשבעות לקדם איזון בחיינו, ולדאוג לרווחה הנפשית זו של זו בחמלה וברוך. אנו נשבעות שביתנו ימשיך להיות שופע אהבה, צחוק, חברות ואמון, ויהיה מחויב ליצירת חברה המקבלת את כל חבריה. באושר נכנסות אנו למחויבות זו ומתחייבות לקבל עלינו אחריות זו. מי ייתן ונחיה כל יום ביחד כאילו היה זה היום הראשון, האחרון, והיחיד שבו נזכה להיות זו עם זו.

בת הזוג \_\_\_\_\_\_\_\_\_\_\_\_\_\_\_\_

בת הזוג \_\_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_\_

עורך הטקס \_\_\_\_\_\_\_\_\_\_\_\_\_\_\_\_